Żewġ żgħażagħ Somali ta’ 24 u 27 sena ġew miżmuma taħt arrest wara li tressqu l-Qorti akkużati li jumejn ilu serqu flus kontanti, mowbajl kif ukoll arloġġ b’valur ta’ aktar minn €3,000. Iż-żewġt irġiel ġew akkużati wkoll li ħebbew għal barrani ieħor fejn saħansitra darbuh ħafif kif ukoll li għexu ħajja ta’ għażż u vagabundaġġ. Dan filwaqt li wieħed minnhom spiċċa akkużat ukoll li huwa riċediv. Filwaqt li ċaħdu l-akkużi miġjuba kontrihom, is-Somali ma ngħatawx il-ħelsien mill-arrest.